राज्यसभा के द्विवार्षिक चुनाव 26 मार्च को\nसबसे अधिक सात सदस्य महाराष्ट्र से हैं जो अपना कार्यकाल पूरा कर रहे हैं. तमिलनाडु और आँध्रप्रदेश से छह-छह सदस्यों का कार्यकाल
                  पूरा हो गया है.
               

पश्चिम बंगाल, बिहार से पाँच-पाँच और उड़ीसा-गुजरात से चार-चार सदस्य अपना कार्यकाल पूरा कर रहे हैं.


मध्यप्रदेश आसाम और राजस्थान के तीन-तीन, झारखंड, हरियाणा और छत्तीसगढ़ के दो-दो और हिमाचल प्रदेश, मणिपुर, मेघालय और अरुणांचल
                  प्रदेश के एक-एक सदस्य अप्रैल में अपना कार्यकाल पूरा कर रहे हैं.
               

चुनाव आयोग का कहना है कि बिहार से आरजेडी सदस्य मतिउर्रहमान के निधन से खाली हुई सीट के लिए भी चुनाव 26 मार्च को होंगे.

चूंकि कर्नाटक में विधानसभा भंग कर दी गई है और वहाँ राष्ट्रपति शासन है इसलिए वहाँ अभी चुनाव नहीं हो पाएँगे.

जिन लोगों का कार्यकाल पूरा हो रहा है उनमें गुजरात के विद्रोही भाजपा नेता केशुभाई पटेल और पूर्व विदेश मंत्री नटवर सिंह भी शामिल
                  हैं.
               

इसके अलावा जिनका कार्यकाल पूरा हो रहा है उनमें केंद्रीय मंत्री मुरली देवड़ा, पृथ्वीराज चौहान, प्रेमचंद गुप्ता, टी. सुबीरामी
                  रेड्डी, सुरेश पचौरी,  कांग्रेस कोषाध्यक्ष मोतीलाल वोरा प्रमुख हैं.
               

\n\ntl;डॉ:
राज्यसभा के द्विवार्षिक चुनाव 26 मार्च को होने जा रहे हैं.  अपना कार्यकाल पूरा कर रहे 56 सदस्यों की जगह भरने के लिए ये चुनाव
                     होंगे.